laion/Wikipedia-Exotic huggingface dataset:
მენი (მრავალმნიშვნელოვანი)

მენი შეიძლება აღნიშნავდეს: მენი, მეინი – შტატი აშშ-ში მენი – მდინარე საფრანგეთში მენი – ყურე ატლანტის ოკეანეში მენი – კუნძული ირლანდიის ზღვაში მენი – კუნძული ბალტიის ზღვაში
1468

ვიკისაწყობში არის გვერდი თემაზე: 1468 1468 (ათას ოთხას სამოცდარვა) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის XV საუკუნის მე-7 დეკადის მე-8 წელი. მთავარი სტატია: კატეგორია:დაბადებული 1468. 29 თებერვალი : პავლე III — რომის პაპი (1534–1549) (გ. 1549) ლოდოვიკო დე ვართემა — იტალიელი მოგზაური, თავგადასავლების მაძიებელი, მწერალი. მთავარი სტატია: კატეგორია:გარდაცვლილი 1468.
ენირაბათი

ენირაბათი — ქართული ხუროთმოძღვრების ძეგლი, მდებარეობს თურქეთში, ისტორიული კლარჯეთის ტერიტორიაზე, ამავე სახელწოდების სოფელში. ენირაბათი ქართულად ახალ რაბათს ნიშნავს. მეცხრამეტე საუკუნეში ამ მიდამოებში დასახლებული სომხები ამ ადგილს ნორაშენს უწოდებდნენ, რაც ქართულად ახალ ადგილს ნიშნავს. ეკლესია მდებარეობს არტანუჯის სამხრეთით 18 კილომეტრით შორს, მდინარე არტანუჯისწყლის მარჯვენა ნაპირას, სწორი ბაქნის სამხრეთ-აღმოსავლეთ მხარეს, ციცაბო ერთკილომეტრიანი ბილიკის ბოლოს. ეკლესია ჯვარ-გუმბათოვანი ნაგებობაა. ტაძარი საკმაოდ კარგადაა შემორჩენილი, თუმცა არ აქვს არცერთი წარწერა. ენირაბათი შეცდომით მიიჩნეოდა შატბერდად. თუმცა ამის საპირისპიროდ მიუთითებს ტაძრის გეგმა და წყობა, მისი არქიტექტურა, რომელიც განსხვავდება რეგიონის ხუროთმოძღვრული ტრადიციებისგან. W. Djobadze, Early Medieval Georgian Monasteries in Historic Tao, Klarjeti and Šavšeti, Stuttgart,1992;
სამხრეთ ბოჰემიის მხარე

სამხრეთ ბოჰემიის მხარე (ჩეხ. Jihočeský kraj) — ჩეხეთის ადმინისტრაციული ერთეული. ძირითადად მდებარეობს ისტორიული მხარის ბოჰემიის სამხრეთ ნაწილში, მისი მხოლოდ მცირე ნაწილია მოქცეული ასევე ისტორიული მხარის მორავიის სამხრეთ-დასავლეთში. სამხრეთ ბოჰემიის მხარის დასავლეთ ნაწილს წარმოადგენს ყოფილი პრაჩენსკო (Prácheňsko), რომლის დედაქალაქიცაა პისეკი. სამხრეთ ბოჰემიის მხარეს საათის ისრის მიმართულებით ესაზღვრება: პლზენი, ცენტრალური ბოჰემია, ვისოჩინა და სამხრეთი მორავია. სამხრეთით ის ესაზღვრება ავსტრიას და გერმანიას. 2001 წლის 30 მაისამდე რეგიონს მისი დედაქალაქის — ჩესკე-ბუდეიოვიცეს შესაბამისად „ჩესკე-ბუდეიოვიცეს მხარე“ ეწოდებოდა ბუდეჯოვიცის მხარე Českobudějovický kraj. მხარის ყველაზე მაღალი მთაა პლეხი (1,378 მ), რომელიც ბოჰემიის ტყეში მდებარეობს, ხოლო ზღვის დონიდან (350 მ.) ყველაზე დაბალი წერტილი ორლიკის კაშხალია. სამხრეთ ბოჰემიის მხარე ცნობილია უამრავი ტბორებით. მათ შორის უდიდესია როჟმბერკის ტბორი, რომლის ფართობიც შეადგენს 489 ჰექტარს. შუმავას ეროვნული პარკის უდიდესი ნაწილი მოქცეულია სამხრეთ ბოჰემიის მხარეში. ბოჰემიის ტყე პოპულარული ადგილია ფეხით მოგზაურობის მოყვარულთათვის. ვლტავა ლუჟნიცე ოტავა მალშე ნეჟარკა ლომნიკა (ჩეხური) ოფიციალური საიტი (ინგლისური) (ჩეხური) ტურისტული ინფორმაცია (ინგლისური) ბოჰემიის ტყე (ჩეხური) რეგიონის სტატისტიკა (ინგლისური) სოფლის ბაროკო[მკვდარი ბმული] ↑ Administrativní registr ekonomických subjektů <a href="https://wikidata.org/wiki/Track:Q8182488"></a>
არტანუჯი

არტანუჯი (თურქ. Ardanuç [არდანუჩ]) — ქალაქი თურქეთში, ართვინის პროვინციაში, არტანუჯის რაიონის ადმინისტრაციული ცენტრი. მდებარეობს მდინარე არტანუჯისწყლის ნაპირებზე, ისტორიული არტანუჯის ციხის ჩრდილოეთით. გუბერნატორის საიტი დაარქივებული 2004-08-31 საიტზე Wayback Machine.
არტანუჯი (მრავალმნიშვნელოვანი)

არტანუჯი შეიძლება აღნიშნავდეს: არტანუჯის ციხე — ისტორიული ციხე-ქალაქი კლარჯეთში არტანუჯი — ქალაქი თურქეთში არტანუჯი — რაიონი თურქეთში არტანუჯი — გამომცემლობა
1469

ვიკისაწყობში არის გვერდი თემაზე: 1469 1469 (ათას ოთხას სამოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XV საუკუნის მე-7 დეკადის მე-9 წელი. იზაბელ კასტილიელისა და ფერდინანდ არაგონელის ქორწინებით ესპანეთში ერთი მეფის ძალაუფლება დამყარდა. მთავარი სტატია: კატეგორია:დაბადებული 1469. 31 მაისი : მანუელ I – პორტუგალიის მეფე მთავარი სტატია: კატეგორია:გარდაცვლილი 1469.
რიად ჰიჯაბი

რიად ჰიჯაბი (არაბ. رياض فريد حجاب; დ. 1966, დეირ- ეზ-ზორი) — სირიის პრემიერ-მინისტრი 2012 წლის 23 ივნისიდან 6 აგვისტომდე. პრემიერ-მინისტრის პოსტის დაკავებამდე იყო სირიის სოფლის მეურნეობის მინისტრი. ↑ სირიას ახალი პრემიერ-მინისტრი ჰყავს რადიო თავისუფლება 06.06.2012
ვიქტორ პონტა

ვიქტორ პონტა (დ. 20 სექტემბერი, 1972, ბუქარესტი) — რუმინეთის პრემიერ-მინისტრი. განათლება მიღებული აქვს ბუქარესტისა და კატანის უნივერსიტეტებში. არის სოციალ-დემოკრატიული პარტიის წევრი. ოფიციალური საიტი
საფრანგეთის ლიგის თასი

საფრანგეთის ლიგის თასი (ფრანგ. Coupe de la Ligue) — ფლეი-ოფის სისტემის მქონე ყოველწლიური საფეხბურთო გათამაშება საფრანგეთში. მასში მონაწილეობას იღებს 42 კლუბი საფრანგეთის სამი უმაღლესი საფეხბურთო დივიზიონიდან. ტურნირი დაარსდა 1994 წელს. გამარჯვებული კლუბი გადის უეფა-ს ევროპა ლიგაზე. გათამაშების ისტორიაში, ყველაზე წარმატებული კლუბია პარიზის „პარი სენ-ჟერმენი“, რომელმაც 9-ჯერ მოიგო ტიტული. მოქმედი გამარჯვებულია „პარი სენ-ჟერმენი“. ოფიციალური საიტი (ფრანგული) (ინგლისური) საფრანგეთის ლიგის თასი Facebook-ზე საფრანგეთის ლიგის თასი Twitter-ზე France - List of League Cup Finals
1470

ვიკისაწყობში არის გვერდი თემაზე: 1470 1470 (ათას ოთხას სამოცდაათი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XV საუკუნის მე-7 დეკადის მე-10 წელი. მთავარი სტატია: კატეგორია:დაბადებული 1470. 30 ივნისი : შარლ VIII — საფრანგეთის მეფე (გ. 1498) 4 ნოემბერი : ედუარდ V — ინგლისის მეფე ტან ინი — ჩინელი ფერმწერი, კალიგრაფი (გ. 1523) მთავარი სტატია: კატეგორია:გარდაცვლილი 1470.
პალაცო ლომბარდია

პალაცო ლომბარდია (იტალ. Palazzo Lombardia) — ცათამბჯენი ქალაქ მილანში, იტალიაში. აშენდა როგორც ლომბარდიის ახალი რეგიონული მმართველობის ადგილი. მშენებლობა დასრულდა 2010 წელს. ერთ დროს წარმოადგენდა იტალიაში უმაღლეს ცათამბჯენს. ყველაზე მაღალი შენობა ამჟამად აგრეთვე ქალაქ მილანშია. აშენდა არქიტექტურული ფირმის Pei Cobb Freed & Partners-ის გეგმის მიხედვით. 2010 წლის 22 იანვრისა და 2 თებერვლის ჩათვლის შენობა ნაწილობრივ იყო გახსნილი პუბლიკისთვის. ნაგებია რკინაბეტონით, ფოლადითა და მინებით. სიმაღლე 161 მ. ემსახურება 33 ლიფტი. ფართობი 72,000 მ². ოფიციალური საიტი დაარქივებული 2009-06-09 საიტზე Wayback Machine. (იტალიური)
მლადა-ბოლესლავი

მლადა-ბოლესლავი (ჩეხ. Mladá Boleslav) — ქალაქი ჩეხეთში, ცენტრალური ბოჰემიის მხარეში, მდინარე იიზერის მარცხენა ნაპირზე, პრაღიდან 50 კმ-ით ჩრდილო-აღმოსავლეთით. ქალაქი X საუკუნის მეორე ნახევარში მეფე ბოლესლავ II-მ დააარსა როგორც სამეფო ციხესიმაგრე. იმის გამო, რომ პრაღის სიახლოვეს უკვე არსებობდა ბოლესლავის სახელით ცნობილი ციხე, მისგან განსასხვავებლად ახალ ციხეს წინ მლადა (ახლაგაზრდა) დაუმატეს. ძველ ციხექალაქს XV საუკუნეში სტარა-ბოლესლავი (ძველი ბოლესლავი) უწოდეს. დასახლებამ 1334 წელს ქალაქის სტატუსი მიიღო, 1436 წელს კი მნიშვნელოვანი ადგილი გახდა პრაღიდან ჩრდილოეთ ბოჰემიის, ლუსატიისა და ბრანდენბურგისაკენ მიმავალ გზაზე. XVI საუკუნეში ქალაქი მორავიული ეკლესიის ცენტრი გახდა, განვითარდა სტამბაზე ბეჭდვა. XVII საუკუნეში კვლავ კათოლიციზმის დამყარების შემდეგ, ქალაქი დასუსტდა. XVII—XVIII საუკუნეებში მლადა-ბოლესლავი ებრაელთა მნიშვნელოვანი ცენტრი იყო. ამ პერიოდში, ქალაქის მოსახლეობის დაახლოებით ნახევარს ებრაელები შეადგენდნენ. XIX საუკუნეში მას ზედემტსახელად „იიზერის იერუსალიმსაც“ კი უწოდებდნენ. XIX საუკუნიდან ქალაქი ხელახლა აყვავებას იწყებს, იგი მნიშვნელოვანი რეგიონული ცენტრი გახდა — გაიხსნა სკოლები,თეატრები, მუზეუმები და Laurin & Klement-ის საავტომობილო ქარხანა, რომელიც დღეს შკოდას (Škoda) სახელითაა ცნობილი. კომუნისტური რევოლუციის შემდეგ, 1948 წელს ქალაქმა მასიური დაცემა განიცადა, თუმცა 1990-იანი წლებიდან განვითარება კვლავ დაიწყო და შკოდას ქარხანამ ის ჩეხეთის ერთ-ერთ უმდიდრეს ქალაქად აქცია. დიბურგი, გერმანია კინგს-ლინი, დიდი ბრიტანეთი პეზინოკი, სლოვაკეთი ვანტაა, ფინეთი ჩეხეთის ქალაქების სია Mladá Boleslav at the official website of the Czech Republic www.czech.cz დაარქივებული 2012-10-14 საიტზე Wayback Machine. Article at guide.travel.cz დაარქივებული 2005-01-19 საიტზე Wayback Machine. Regional Museum დაარქივებული 2015-02-15 საიტზე Wayback Machine. Youtube-chanell about the history of Mladá Boleslav Information about the town at the town council's website (in Czech) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ České noviny — ČTK, 2024. — ISSN 1213-5003 <a href="https://wikidata.org/wiki/Track:Q92902305"></a><a href="https://wikidata.org/wiki/Track:Q341118"></a>
მონ-დე-მარსანი

მონ-დე-მარსანი (ფრანგ. Mont-de-Marsan) — ქალაქი და კომუნა სამხრეთ-დასავლეთ საფრანგეთში, აკვიტანიის რეგიონში. დეპარტამენტ ლანდის ადმინისტრაციული ცენტრი. ქალაქის მოსახლეობა 2009 წლის აღწერით — 30 418 ადამიანი, ფართობი — 36,88 კმ². ქალაქში არის რაგბის გუნდი, რომელიც საფრანგეთის რაგბის ჩემპიონატის II დივიზიონში თამაშობს. ოფიციალური საიტი დაარქივებული 2009-04-01 საიტზე Wayback Machine. (ფრანგული)
გარიბალდი ტაუერი

გარიბალდი ტაუერი (იტალ. La Torre Garibaldi) — ცათამბჯენი იტალიის ქალაქ მილანში. იტალიის უმაღლესი შენობა. სიმაღლე 231 მ. შენობა დაპროექტებული იყო არქიტექტორ სეზარ პელის მიერ. ფართობი 25,000 მ². მშენებლობა პინაკლთან ერთად დასრულდა 2011 წლის 15 ოქტომბერს. გახსნა შედგა 2012 წელს. გარიბალდი ტაუერი არის UniCredit-ის შტაბ-ბინა. წარმოადგენს პორტა-ნუოვას ახალი საცხოვრებელი ბინებისა და სამუშაო სტრუქტურების ნაწილს. მანამდე იტალიის ყველაზე მაღალი ცათამბჯენი იყო პალაცო ლომბარდია 161 მ სიმაღლით. გარიბალდი ტაუერი დაგვირგვინებულია დაახლოებით 84 მ სიმაღლის შპალით. გარიბალდი ტაუერი – ინფორმაცია დაარქივებული 2013-12-03 საიტზე Wayback Machine. (ინგლისური) გარიბალდი ტაუერი – ინფორმაცია (იტალიური) გარიბალდი ტაუერი – ვიდეო YouTube ↑ „A Milano il grattacielo più alto d'Italia“. Il Giorno. 15 October 2011. ციტირების თარიღი: 17 October 2011.
ბლეზ კომპაორე

ბლეზ კომპაორე (ფრანგ. Blaise Compaoré, დ. 3 თებერვალი, 1951, უაგადუგუ, ბურკინა-ფასო) — ბურკინა-ფასოს სახელმწიფო და სამხედრო მოღვაწე. ბურკინა-ფასოს პრეზიდენტი 1987-2014 წლებში. თავდაცვის მინისტრი 2011-2014 წლებში. მიეკუთვნება მოსის ეთნიკურ ჯგუფს. 2014 წლის 31 ოქტომბერს გადადგა თანამდებობიდან, მასობრივი მღელვარებების ფონზე, ბურკინა-ფასოს ლიდერის გადადგომას წინ უძღოდა მასშტაბური საპროტესტო აქციები. პოლიციასთან შეტაკებას 5 დემონსტრანტი ემსხვერპლა. მანიფესტანტები პარლამენტში შეიჭრნენ და შენობა მთლიანად გადაწვეს, რის შემდეგაც კომპაორემ თანამდებობა დატოვა და ქვეყნიდან გაიქცა. ბურკინა-ფასოს პრეზიდენტი ბლეზ კომპაორეს ბიოგრაფია cidob.org-ზე დაარქივებული 2012-06-21 საიტზე Wayback Machine. ↑ „ბლეზ კომპაორე“ (ინგლისური). ენციკლოპედია ბრიტანიკა. ↑ დაძაბულობა ბურკინა-ფასოში
პიერ ნკურუნზიზა

პიერ ნკურუნზიზა (ფრანგ. Pierre Nkurunziza, დ. 18 დეკემბერი, 1963 , ბუჟუმბურა, ბურუნდი — გ. 8 ივნისი, 2020, კარუზი, ბურუნდი) — ბურუნდის სახელმწიფო და სამხედრო მოღვაწე. ბურუნდის პრეზიდენტი 2005 წლიდან გარდაცვალებამდე, 2020 წლის 8 ივნისამდე. მიეკუთვნებოდა ჰუტუს ეთნიკურ ჯგუფს. გარდაიცვალა 2020 წლის 8 ივნისს გულის შეტევით, 55 წლის ასაკში. ბურუნდის პრეზიდენტი პიერ ნკურუნზიზას ბიოგრაფია cidob.org-ზე დაარქივებული 2011-12-16 საიტზე Wayback Machine. ↑ 55 წლის ასაკში ბურუნდის მოქმედი პრეზიდენტი გარდაიცვალა
ალფა კონდე

ალფა კონდე (ფრანგ. Alpha Condé, დ. 4 მარტი, 1938, ბოკე, გვინეა) — გვინეის სახელმწიფო მოღვაწე. გვინეის პრეზიდენტი 2010 წლიდან. გვინეის ხალხის გაერთიანების ლიდერი. მიეკუთვნება მალინკეს ეთნიკურ ჯგუფს. 15 წლისა ემიგრაციაშია საფრანგეთში. ქვეყანაში დაბრუნდა 1991 წელს. ოპოზიციაში ედგა აჰმედ სეკუ ტურესა და ლანსანა კონტეს. 2021 წლის 5 სექტემბრის სახელმწიფო გადატრიალების შედეგად ალფა კონდეს ხელისუფლება დაამხეს და პრეზიდენტი დააპატიმრეს. გვინეის პრეზიდენტი ალფა კონდეს ბიოგრაფია cidob.org-ზე დაარქივებული 2012-06-21 საიტზე Wayback Machine. ↑ გვინეაში შეიარაღებულმა პირებმა სამხედრო გადატრიალების დაწყების შესახებ განაცხადეს და ქვეყნის პრეზიდენტი დააპატიმრეს
პო (საფრანგეთი)

პო (ფრანგ. Paue, ბასკ. Paue) — ისტორიულ ოლქ ბეარნის და დეპარტამენტ ატლანტური პირენეების მთავარი ქალაქი. მთიანი კურორტი, ზამთრის სპორტის სახეობების ცენტრი. მოსახლეობა 2008 წლის მონაცემებით — 84 036 ადამიანი. ქალაქი დაარსდა XI საუკუნეში. 1901 წლიდან მოყოლებული ყოველწლიურად ტარდება ავტო შეჯიბრებები. ვიკისაწყობში არის გვერდი თემაზე: პო (საფრანგეთი) ოფიციალური საიტი (ფრანგული) ტურისტული საიტი[მკვდარი ბმული] (ინგლისური) ↑ Populations légales 2008 de la commune Pau sur le site de l'INSEE
შტაბ-ბინა

შტაბ-ბინა (ინგლ. Headquarters) — რაიმე საერთაშორისო ორგანიზაციის ადგილსამყოფელი, სადაც თავმოყრილია ორგანიზაციის ყველა მნიშვნელოვანი ფუნქცია. ამერიკის შეერთებულ შტატებში კორპორაციული შტაბი წარმოადგენს პირს, რომელიც თავის თავზე იღებს რომელიმე საქმიანობის სრულ პასუხისმგებლობასა და ხელმძღვანელობას. დიდ ბრიტანეთში ტერმინი სათავო ოფისი ჩვეულებრივ იყენება მსხვილი კორპორაციებისთვის. ტერმინი აგრეთვე გამოიყენება სამხედრო ორგანიზაციების მიმართებაში. კომპანიის შტაბ-ბინა არის კორპორაციული სტრუქტურის საკვანძო ელემენტი და მოიცავს სხვადასხვა კორპორაციულ ფუნქციებს, როგორებიცაა: სტრატეგიული დაგეგმვა, კორპორაციული კომუნიკაციები, საგადასახადო, ფინანსები და სხვ. შტაბ-ბინაში გამოიყოფა აგრეთვე გენერალური დირექტორის თანამდებოდა (ეგრეთ წოდებული კორპორაციული შტაბი), როგორც კომპანიის მნიშვნელოვანი პირი. საფრანგეთის დედაქალაქ პარიზში არის იუნესკოს შტაბ-ბინა. ჩრდილოატლანტიკური ხელშეკრულების ორგანიზაციის, იგივე ნატოს სათავო ოფისი მდებარეობს ბელგიის ქალაქ ბრიუსელში. არსებობს ასევე რელიგიური ორგანიზაციების შტაბ-ბინები, რომლებიც თავმოყრილია ძირითადად ქალაქში. მაგ., კათოლიკური ეკლესიის შტაბ-ბინა მდებარეობს ვატიკანში, ხოლო ეკლესიათა მსოფლიო საბჭოს შტაბ-ბინა ქალაქ ჟენევაშია განთავსებული. უკანასკნელი დღეების წმინდანთა იესო ქრისტეს ეკლესიის შტაბ-ბინა აშშ-ის ქალაქ სოლტ-ლეიკ-სიტიშია. შტაბ-ბინა – ენციკლოპედია ბრიტანიკა (ინგლისური) ↑ უცხო სიტყვათა ლექსიკონი
ჯამშლუ

ჯამშლუ (სომხ. Ջամշլու ქურთ. Camuşlû ან Camuşvan) — სოფელი სომხეთში, არაგაწოტნის პროვინციაში, ერევნიდან 70-80 კმ. 2001 წლის აღწერის მონაცემებით სოფელში ცხოვრობს 227 კაცი. მოსახლეობის ძირითად საქმიანობას სოფლის მეურნეობა და მეცხოველეობა წარმოადგენს. ასევე სოფელს აქვს თავისი საყოფაცხოვრებო და სასოფლო-სამეურნეო ტექნიკა. მოსახლეობას გააჩნია დიდი რაოდენობით რქოსანი პირუტყვი. სარგებელი, მიღებული პირუტყვისაგან (რძე) გადაეცემა ერევნის რძის ქარხნებს სხვადასხვა რძის ნაწარმების წარმოებაზე. სოფელ ჯამშლუს ასევე ჰყავს თავისი მღვდელთმსახურები (შეიხი და ფირი). ↑ არაგაწოტნის პროვინციის აღწერა
ალან ძაგოევი

ალან ძაგოევი (ოს. Зæгъойты Алан, რუს. Алан Дзагоев) — ოსი ფეხბურთელი, რუსეთის ეროვნული ნაკრებისა და საფეხბურთო კლუბ „ცსკას“-ს წევრი. მონაწილეობა მიიღო ევრო 2012-ში, სადაც გაიტანა სამი გოლი. შეგიძლიათ იხილოთ მედიაფაილები თემაზე „ალან ძაგოევი“ ვიკისაწყობში. პროფილი დაარქივებული 2009-04-18 საიტზე Wayback Machine. „ცსკას" საიტზე პროფილი cskainfo.com-ზე
მუნიციპალური სტადიონი (ვროცლავი)

ვროცლავის მუნიციპალური სტადიონი (პოლ. Stadion Miejski we Wrocławiu) — საფეხბურთო სტადიონი პოლონეთის ქალაქ ვროცლავში. აშენდა 2009-2011 წლებში სპეციალურად ევრო 2012-სთვის. არის ვროცლავის „შლიონსკის“ საშინაო მოედანი. იტევს 42,771 მაყურებელს და სიდიდით მესამე სტადიონია პოლონეთში (ვარშავის ეროვნულისა და სილეზიის სტადიონების შემდეგ). ვიკისაწყობში არის გვერდი თემაზე: მუნიციპალური სტადიონი (ვროცლავი) ოფიციალური საიტი. 3D პანორამული ხედი დაარქივებული 2012-06-21 საიტზე Wayback Machine. . ↑ WROCŁAW 2012 - NOWY STADION WE WROCŁAWIU
შუმავა

შუმავა (ჩეხ. Šumava; გერმ. Böhmerwald) — ქედი ცენტრალურ ევროპაში. გეოგრაფიულად ვრცელდება ჩეხეთის, ავსტრიისა და გერმანიის ტერიტორიაზე. ქმნის ბუნებრივ საზღვარს ერთი მხრივ, ჩეხეთსა და მეორე მხრივ, გერმანიასა და ავსტრიას შორის. პოლიტიკური თვალსაზრისით, ჩეხურ და გერმანულ მხარებში ქედი განსხვავებული სახელებით აღინიშნება: ჩეხეთის რესპუბლიკაში ეწოდება შუმავა, ხოლო გერმანიაში ბოჰემიის ტყე. ჩეხეთის მასივის სამხრეთ-დასავლეთ კიდეა. სიგრძე დაახლოებით 140 კმ. საშუალო სიმაღლე 800-1400 მ. ბავარიულ მხარეზე მაქსიმალური სიმაღლეა 1456 მ (მთა გროსერ-არბერი), ხოლო ჩეხეთისა და ავსტრიის მხარეზე 1378 მ (მთა პლეხი). უმთავრესად აგებულია გნაისებით, გრანიტებითა და კრისტალური ფიქლებით. თხემი მოსწორებულია. დამახასიათებელია მკაცრი კლიმატი. ბევრია ტორფნარი. არის ძველი გამყინვარების ნიშნები. კალთები შემოსილია წიფლნარითა და მდელოს ბალახეულით. შეგიძლიათ იხილოთ მედიაფაილები თემაზე „შუმავა“ ვიკისაწყობში. შუმავა — სტატია ენციკლოპედია ბრიტანიკიდან (ინგლისური)
მანუელ სერიფო ნამაჯო

მანუელ სერიფო ნამაჯო (დ. 25 მარტი, 1958 — გ. 17 მარტი, 2020) — გვინეა-ბისაუს პოლიტიკური მოღვაწე. ეროვნული სახალხო ასამბლეის პრეზიდენტი. პრეზიდენტის მოვალეობის შემსრულებელი 2012 წლის 11 მაისიდან. წარუმატებლად მონაწილეობდა 2012 წლის საპრეზიდენტო არჩევნებში. სახელმწიფო გადატრიალების შემდეგ 2014 წლამდე ასრულებდა ქვეყნის მეთაურის მოვალეობას. გარდაიცვალა 2020 წლის 17 მარტს. გვინეა-ბისაუს პრეზიდენტი Übergangspräsident in Guinea-Bissau ernannt ↑ 14 candidatos a presidente da Guiné-Bissau Portuguese. Jornal de Notícias (2012-02-15). დაარქივებულია ორიგინალიდან — 2012-07-23. ციტირების თარიღი: 2012-02-24. ↑ Décès de l’ancien président bissau-guinéen Manuel Serifo Nhamadjo fr-FR (2020-03-17). ციტირების თარიღი: 2020-03-18
იკილილუ დუანინი

იკილილუ დუანინი (ფრანგ. Ikililou Dhoinine; დ.14 აგვისტო, 1962, ჯოეზი, კომორი) — კომორის პოლიტიკური მოღვაწე. ქვეყნის პრეზიდენტი 2011 წლის 26 მაისიდან 2016 წლის 26 მაისამდე. დუანინი განათლებით ფარმაცევტია. პრეზიდენტ აჰმედ აბდალა სამბის მმართველობის პერიოდში (2006–2011) ეკავა ქვეყნის ვიცე-პრეზიდენტის თანამდებობა. 2008 წლის 26-31 მარტს იყო კუნძულ ნძუანი (ანჟუანი) დროებითი პრეზიდენტი, მას შემდეგ რაც აფრიკის კავშირის ძალებმა დაამხეს კუნძულის სეპარატისტი პრეზიდენტი მოჰამედ ბაქარი. დაქორწინებულია, ჰყავს მეუღლე და 2 შვილი. კომორის პრეზიდენტი კომორის პრეზიდენტის ოფიციალური საიტი ↑ Comoros islanders elect Ikililou Dhoinine as president ↑ Comoros island president removed from power. დაარქივებულია ორიგინალიდან — 2015-07-15. ციტირების თარიღი: 2012-06-13. ↑ Comité de soutien à la Candidature du Docteur Ikililou DHOININE Section de France, Paris[მკვდარი ბმული]
მოჰამედ ულდ აბდელ აზიზი

მოჰამედ ულდ აბდელ აზიზი (ფრანგ. Mohamed Ould Abdel Aziz; დ. 20 დეკემბერი 1956, აკჟუჟტი) — მავრიტანიის სამხედრო და პოლლიტიკური მოღვაწე, მავრიტანიის პრეზიდენტი 2009 წლის 5 აგვისტოდან 2019 წლის 1 აგვისტომდე. არმიაში მსახურობს 1977 წლიდან. 2005 წელს იყო სამხედრო გადატრიალების ერთ-ერთი ორგანიზატორი, რომელიც მოეწყო მააუია ულდ სიდი აჰმედ თაიას წინააღმდეგ, იგი ქვეყანას მართავდა 21 წლის განმავლობაში (1984-2005). 2009 წელს, კიდევ ერთი სამხედრო გადატრიალების შემდეგ, აირჩიეს ქვეყნის პრეზიდენტად. მავრიტანიის პრეზიდენტი მოჰამედ ულდ აბდელ აზიზის ბიოგრაფია cidob.org-ზე დაარქივებული 2009-08-27 საიტზე Wayback Machine.
პლზენის მხარე

პლზენის მხარე (ჩეხ. Plzeňský kraj) — ჩეხეთის ადმინისტრაციული ერთეული. მდებარეობს ჩეხეთის ისტორიული მხარის ბოჰემიის დასავლეთ ნაწილში. მისი დედაქალაქია პლზენი. ტრადიციულად პლზენის რეგიონი იყოფა შვიდ რაიონად (ჩეხ. okresy), რომლებიც ჯერ კიდევ არსებობენ, როგორც რეგიონული დანაყოფები. ხელისუფლებამ ახალი დაყოფის შემდეგ მუნიციპალიტეტების სტატუსი მიანიჭა და ადგილობრივი მმართველობა დააწესა. დომაჟლიცე კლატოვი პლზენი სამხრეთ პლზენი ჩრდილოეთ პლზენი როკიცანი ტახოვი პლზენი დომაჟლიცე კაშპერსკე-გორი კლატოვი პლასი როკიცანი სუშიცე ტახოვი ჰორაჟდოვიცე პლზენის რეგიონის შესახებ (ინგლისური) 2004 წლის სტატისტიკური მონაცემები (ინგლისური) ქალაქ პლზენის ოფიციალური მრავალენოვანი საიტი დაარქივებული 2007-10-25 საიტზე Wayback Machine. (ინგლისური), (ჩეხური) ინფორმაციისა და სიახლეების პორტალი (ჩეხური) ↑ Zastupitelé Plzeňského kraje odvolali celou radu. Novým hejtmanem je Pirát Špoták — 2022. <a href="https://wikidata.org/wiki/Track:Q3593801"></a> ↑ Administrativní registr ekonomických subjektů <a href="https://wikidata.org/wiki/Track:Q8182488"></a>
ჩეხეთის ტყე

ჩეხეთის ტყე (იგივეა რაც ბოჰემიის ტყე; ჩეხ. Český les; გერმ. Oberpfälzer Wald) — მთის მასივი და გეომორფოლოგიური ერთეული ჩეხეთისა და გერმანიის საზღვარზე. ვრცელდება ჩეხეთის რესპუბლიკის სამხრეთ-დასავლეთ და ბავარიის აღმოსავლეთ ნაწილებში. სიგრძე 80 კმ. სიმაღლე 600-1042 მ. მაქსიმალური სიმაღლე ზღვის დონიდან 1042 მ (მთა ჩერხოვი). ლანდშაფტი ძალიან წააგავს შუმავის მთების ლანდშაფტს, თუმცა ამ უკანასკნელისაგან განსხვავდება შედარებით ნაკლები სიმაღლით. ჩერხოვის თავზე კოშკია. ჩეხეთის ტყე უმეტესად აგებულია გნაისებით, გრანიტებითა და კრისტალური ფიქლებით. შედგება ხეობებით გაყოფილი ბრტყელმწვერვალებიანი ქედებისაგან. არის მყინვარული ტბები. კალთები შემოსილია წიფლის, ნაძვისა და სოჭის ტყეებით. გვხვდება მთის მდელოები და ტორფნარი. ამზადებენ ხე-ტყეს. განვითარებულია საძოვრული მესაქონლეობა. ამუშავებენ გრანიტს. შეგიძლიათ იხილოთ მედიაფაილები თემაზე „ჩეხეთის ტყე“ ვიკისაწყობში. www.oberpfaelzerwald.de - Oberpfälzerwald.de www.bocklradweg.de - ინფორმაცია
კაშპერსკე-ჰორი

კაშპერსკე-გორი (ჩეხური გამოთქმა:[ˈkaʃpɛrskɛː ˈɦorɪ]; გერმ. Bergreichenstein) — ქალაქი ჩეხეთის რესპუბლიკის პლზენის რეგიონში. მდებარეობს რეგიონის დედაქალაქ პლზენიდან სამხრეთით, 65 კილომეტრის დაშორებით. კაშპერსკე-გორის ასევე აქვს მუნიციპალიტეტის სტატუსი და ჰყავს ადგილობრივი ხელისუფლება. ეკონომიკის წამყვანი დარგია ტურიზმი. წერილობით წყაროებში კაშპერსკე-გორი პირველად 1337 წელს მოიხსენიება. ჩეხეთის სტატისტიკური ოფისი (2005), Vybrané údaje podle správních obvodů obcí s rozšířenou působností a správních obvodů obcí s pověřeným obecním úřadem k 31. 12. 2005, http://www.czso.cz/xp/redakce.nsf/i/B78124165F6D1D93C1256F1800285EDB/$File/1-vybr.xls. წაკითხვის თარიღი: 2005-03-08 წმინდა მარგარიტის ეკლესია ↑ 1.0 1.1 1.2 1.3 1.4 1.5 1.6 1.7 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
კინოტავრი

კინოტავრი (რუს. Кинотавр) — რუსეთის ღია კინოფესტივალი, რომელიც იმართება ქალაქ სოჭში 1991 წლიდან. წარმოადგენს რუსეთის ფედერაციის მთავარ ეროვნულ კინოფესტივალს. ფესტივალის ორგანიზატორები იყვნენ: მარკ რუდინშტეინი და ოლეგ იანკოვსკი. მთავარი პრიზი პრიზი მთავარი რეჟისურისთვის პრიზი საუკეთესო დებიუტისთვის პრიზი საუკეთესო მსახიობი ქალისთვის პრიზი საუკეთესო მსახიობი მამაკაცისთვის პრიზი საუკეთესო ოპერატორული სამუშაოსთვის გ. გორინის სახელობის პრიზი „საუკეთესო სცენარისთვის“ მ. ტარივერდიევის სახელობის პრიზი „ფილმისთვის დაწერილი საუკეთესო მუსიკისთვის“ კონკურსის პრიზი „კინოტავრი. მოკლე მეტრი“ ოფიციალური საიტი დაარქივებული 2019-04-05 საიტზე Wayback Machine. (რუსული) კინოტავრი – კინოფილმების ინტერნეტ მონაცემთა ბაზაში (ინგლისური) ↑ კინოტავრის ისტორია. Kinoravr.Ru ((2006)). ციტირების თარიღი: 2009-03-02.
თეთრიწყარო

თეთრიწყარო (ყოფილი აღბულაღი, გადაერქვა 1940 წლის 9 ოქტომბერს) — ქალაქი საქართველოში, თეთრიწყაროს მუნიციპალიტეტის ადმინისტრაციული ცენტრი. ქალაქში არის სამრეწველო საწარმოები, ჯანდაცვის, განათლებისა და კულტურის დაწესებულებები. მდებარეობს გომერის ქედის კალთაზე, მდინარე ჭივჭავის მარცხენა მხარეს, ზღვის დონიდან 1180 მეტრ სიმაღლეზე, თბილისიდან 57 კმ. ქალაქის სიახლოვეს არის თეთრი წყაროს ნასოფლარი, სამშვილდის ნაქალაქარი. თეთრიწყაროს ადგილზე მდებარეობდა ისტორიული სოფელი გარისი, შემორჩენილია სამონასტრო კომპლექსი პირღებული, რომლის ეკლესიაც XII საუკუნეშია აგებული. რუსეთის იმპერიის დროს მოიცავდა ორ სოფელს, აღბულაღს, სადაც იდგა ქართველთა პოლკი და კონსტანტინეს, სადაც ცხოვრობდნენ სამსახურიდან გადამდგარი ჯარისკაცები. 1940 წელს ეწოდა თეთრიწყარო. ქალაქად გამოცხადდა 1966 წელს. 2014 წლის აღწერის მონაცემებით ქალაქში ცხოვრობს 3093 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 639. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სატელეფონო კოდები — „სილქნეტი“. დაარქივებულია ორიგინალიდან — 2016-03-06. ციტირების თარიღი: 2011-08-14. ↑ საქართველოს საფოსტო ინდექსები — „საქართველოს ფოსტა“ ↑ ჟურნალი „მოგზაური“ N4 გვ. 365 — 1901 წ. ↑ 5.0 5.1 საქართველოს მოსახლეობის 2002 წლის პირველი ეროვნული საყოველთაო აღწერის შედეგბი, ტომი I. საქართველოს სტატისტიკის ეროვნული სამსახური (ნოემბერი 2003). დაარქივებულია ორიგინალიდან — 2012-08-30. ციტირების თარიღი: 7 დეკემბერი, 2016.
ქვეყანა

ქვეყანა — პოლიტიკურ გეოგრაფიაში და საერთაშორისო პოლიტიკაში გეოგრაფიული ტერიტორიაა. ტერმინს იყენებენ, როგორც ერის (ერთგვაროვანი კულტურული გაერთიანება), ისე სახელმწიფოს (პოლიტიკური ერთეული) მნიშვნელობით. არსებობს ათობით არა-სუვერენული ტერიტორია, რომლებიც გეოგრაფიულად ქვეყანად შეიძლება იწოდებოდეს, თუმცა მათ სახელმწიფოს სტატუსი არა აქვთ. ზოგიერთ ქვეყანას ზღვისიქითა დამოკიდებული ტერიტორიები გააჩნია, რომელთაც საკუთარი მოქალაქეობა და ნახევრად-სუვერენული პოლიტიკური სტრუქტურები გააჩნია. ასეთი ქვეყნები ხშირად ცალკე სახელმწიფოებად მოიხსენიება. Canada Foreign Affairs Travel Advisories The CIA World Factbook დაარქივებული 2008-08-12 საიტზე Wayback Machine. Country Portals